Ջինսով խաչակիրը (ֆիլմ)

Անվան այլ կիրառումների համար տե՛ս՝ Ջինսով խաչակիրըՋինսով խաչակիրը (հոլ.՝ Kruistocht in spijkerbroek; նաև «Խաչակրաց արշավանքը ջինսով»), 2006 թվականի ռեժիսոր Բեն Սոմբոգաարթայի նկարահանած ֆիլմ։ Ֆիլմը նկարահանվել է Թեա Բեքմանի համանուն վեպի հիման վրա։


== Սյուժե ==
Ֆիլմի գլխավոր հերոսը դեռահաս Դոլֆն է, ով Նիդերլանդների ֆուտբոլի պատանեկան հավաքականի անդամ էր։ Նրանք պարտվում են բելգիացիներին մրցախաղում։ Իմանալով, որ նրա մայրը աշխատում է լաբորատորիայում, որտեղ զգում փորձարկում են ժամանակի մեքենան, նա որոշում է օգտվել դրանից, որպեսզի վերադառնա մեկ օր առաջ և հաղթի խաղը։ Բայց պատահաբար խառնելով մուտքագրման ծածկագրերի տեղերը՝ Դոլֆը հայտնվում է անցյալում՝ 1212 թվական։
Դոլֆը, չհասցնելով  հասկանալ, թե որտեղ է ինքը գտնվում, ենթարկվում է ավազակի հարձակմանը։ Բայց նրան օգնում են մի խումբ երիտասարդ ուխտավորներ, որոնց թվում էր իր հասակակից Ջենը։ Նրանք ուղարկվում են մանուկների խաչակրաց արշավանքի մասնակիցների մոտ, և Դոլֆը, ով պետք էր սպասեր տասներկու ժամ մինչև ժամանակի մեքենան ետ վերադառնար, որոշում է ժամանակավորապես միանալ նրանց։
Տասներկու ժամ անց նա վերադառնում է այն նույն վայրը, որտեղ ենթարկվել էր տելեպորտացիայի, բայց բաց թողնելով տուն վերադառնալու հնարավորությունը՝ Դոլֆը վերադառնում է խաչակիրների մոտ։ Արշավանքի ընթացքում նա պետք է կիրառեր իր խելքը և ժամանակակից բոլոր գիտելիքները՝ արհեստական շնչառություն, կարանտին հիվանդների համար, հնարավորություն բանակցելու, գիտելիքներ աշխարհագրությունից։
Այն ժամանակ, երբ Դոլֆը փորձում է ինքն ապրել և օգնել կարիքավորներին, նրա մայրը փորձում է վերանորոգել կոտրված ժամանակի մեքենան և որդուն տուն վերադարձնել։ Նա, իմանալով հին գրքերից, որ նա մանկական խաչակրաց արշավանքի մասնակից է, լուր է ուղարկում նրան, որ մեքենան կտեղափոխի,․ երբ նա կլինի Ջենովայում։ Դոլֆը Ջենի հետ միասին նշանակված ժամին գալիս է Ջենովա, բայց նրանց վրա հարձակվում են և այնպես է ստացվում, որ միայն նա է տեղափոխվում մեր ժամանակներ։ Դոլֆը, համոզելով մորը հետ վերադարձնել իրեն, տեղափոխվում է անցյալ Ջենին փրկելու համար։


== Դերերում ==


== Վեպ ==

«Ջինսով խաչակիրը», հայտնի նիդեռլանդացի գրող Թեա Բեքմանի մանկական վեպը։ Պատմում է 1212 թվականի Մանուկների խաչակրաց արշավանքի մասիn: Այն թարգմանվել է բազմաթիվ լեզուներով և նաև ռուսերենով։


== Տարբերություններ գրքից ==
Ֆիլմում Դոլֆը պատահական հայտնվում է միջնադարում՝ սխալմամբ հավաքելով համակարգչային թվերը։ Վեպում նա հատուկ է խնդրում ժամանակի մեքենան հետազոտող գիտնակններին իրեն ուղարկել միջին դարեր փորձի համար։
Ֆիլմում գլխավոր հերոսին փրկում են ավազակների հարձակումից, փոխարենը գրքում նա ինքն է փրկվում։
Որպեսզի Դոլֆը հայտնվեր իր ժամանակաշրջան, նա պարտավոր էր ճիշտ ժամանակին լինել այն նույն վայրում, որտեղ առաջին անգամ տելեպորտացիայի է ենթարկվել։ Ֆիլմում նա մնում է 13-րդ դարում, քանի որ քնած էր մնացել, իսկ ըստ գրքի, նրա տեղը Խաչակրաց արշավանքի մեկ այլ տղա է գնում։
Գրքում Նիկոլասի հովվուհին խաբում է երկու վանակնների, որոնցից մեկն արդյուքնում զղջում է և պատմում Դոլֆին երեխաների դեմ խոսակցության մասին։ Ֆիլմում խաբեության մասին գիտեր միայն մեկ վանականը, իսկ սյուժեում առկա էր երիտասարդ քահանա, ով մասնակցում էր գործող իրադարձություններում, և ով կռահում է, թե որտեղից է գլխավոր հերոսը։


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը Archived 2009-08-03 at the Wayback Machine.(նիդեր.)
Ֆիլմի պաշտոնական կայքը Archived 2017-10-16 at the Wayback Machine.(անգլ.)
«Ջինսով խաչակիրը»(անգլ.) ֆիլմը Internet Movie Database կայքում